แนวโน้มดัชนีเช้าผันผวนแต่มีลุ้นรีบาวน์
แนวโน้มดัชนีเช้าผันผวนแต่มีลุ้นรีบาวน์ได้บ้าง เหตุปัญหาในยุโรปยังวิกฤต
13 ก.ย. 2554

แนวโน้มดัชนีเช้าผันผวนแต่มีลุ้นรีบาวน์ได้บ้าง เหตุปัญหาในยุโรปยังวิกฤต
นักวิเคราะห์ฯคาดตลาดหุ้นไทยเช้านี้ยังผันผวน แต่มีลุ้นรีบาวน์เล็กน้อย หลังดาวโจนส์ดีดขึ้นเล็กน้อย แต่ปัญหาในยุโรปยังวิกฤตอาจฉุดตลาดฯได้ ดังนั้นนักลงทุนที่เล่นเทรดดิ้งให้รอก่อน ส่วนพวกที่ซื้อลงทุนระยะยาวก็รอให้ดัชนีฯลงต่ำกว่าระดับ 1,040 จุด ค่อยซื้อ ด้านตลาดภูมิภาคเช้านี้ส่วนใหญ่ลบเล็กน้อย พร้อมให้แนวรับ 1,025 แนวต้าน 1,050 จุด
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คงจะยังผันผวนอยู่ แต่อาจมีรีบาวน์ได้บ้างเล็กน้อย เนื่องจากดาวโจนส์ได้ดีดขึ้นเล็กน้อยเท่านั้น ขณะที่ปัญหาในยุโรปยังคงวิกฤตอยู่ และยังเป็นปัจจัยที่ฉุดตลาดฯ ดังนั้นนักลงทุนที่เล่นเทรดดิ้งควรจะรอก่อน ส่วนนักลงทุนระยะยาวสามารถซื้อลงทุนได้เมื่อดัชนีฯลงมาต่ำกว่าระดับ 1,040 จุด
ด้านตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในแดนลบเล็กน้อย พร้อมให้แนวรับไว้ที่ 1,025 จุด แนวต้าน 1,050 จุด